A la indústria hi ha diverses tecnologies i energies renovables que es poden aprofitar per a assolir un major grau d'eficiència energètica als diferents sistemes i processos.
També destaquem el Mapa de Mesures, una eina on es recullen les actuacions d'eficiència energètica més importants entre les indústries.
Els processos de cogeneració consisteixen en la producció d'energia elèctrica (o mecànica) i energia calorífica útil provinents d'una font d'energia primària.
La cogeneració és una tecnologia madura i amb una important implantació a Catalunya, ja que en les plantes industrials amb necessitat de calor i electricitat és més eficient produir-se l'electricitat a la planta i aprofitar la generació d'energia tèrmica mitjançant la combustió de combustibles tradicionals, o bé de biomassa o altres biocombustibles provinents de residus.
Des de la creació de l'ICAEN al 1991, sempre han existit accions de foment de la cogeneració; al principi amb la participació en capital a les unions temporals empresarials, i actualment en la lluita per a que la regulació estatal que les legisla sigui més favorable i d'acord amb la Directiva Europea 2012/27/UE.
L'aprofitament energètic de la biomassa forestal és una de les línies estratègiques prioritàries del Govern de la Generalitat, pels importants beneficis que suposa per al país:
El 18/02/2014 el Govern va aprovar l'Estratègia per promoure l'aprofitament energètic de la biomassa forestal i agrícola, una acció coordinada de 5 Departaments: Presidència, Economia i Coneixement, Territori i Sostenibilitat, Empresa i Ocupació i Agricultura, Ramaderia, Pesca, Alimentació i Medi Natural.
L'Estratègia dóna màxima prioritat als usos tèrmics de la biomassa, i l'objectiu en l'horitzó de l'any 2020 és valoritzar energèticament 600.000 tones/any de biomassa forestal per a ús tèrmic (172,8 kTep/any), multiplicant per 2,5 el consum de l'any 2013, amb la creació de 1.900 nous llocs de treball permanents.
Una part important d'aquests objectius per a l'any 2020 correspon al sector industrial, on la biomassa juga un paper molt important en la millora de la competitivitat per la reducció dels costos energètics derivada de la substitució de combustibles fòssils.
En concret, es preveu un consum d'energia primària amb biomassa en el conjunt dels sectors industrials de 44,3 kTep/any per a l'any 2020, destacant-ne els sectors agroalimentari i de transformació de la fusta.
Del conjunt d'energies renovables, l'energia solar tèrmica representa un recurs energètic important, ja que la radiació solar disponible a Catalunya es una de les més elevades d'Europa.
Durant anys, l'Institut Català d'Energia ha treballat en la formació dels professionals i en la difusió al públic en general, en l'àmbit de l'energia solar tèrmica, fent cursos presencials i amb la publicació de documents de caire tècnic i divulgació general, contribuint d'aquesta manera, a que definitivament es desenvolupi l'energia solar a Catalunya.
En els darrers anys, s'ha produït un increment notable de la comercialització de captadors solars de tubs de buit, ja que permeten assolir temperatures superiors i tenen un rendiment més elevat.
També hi ha més varietat de captadors de mitjana i alta temperatura com els concentradors cilindroparabòlics (CCP) o els concentradors lineals de Fresnel (LFC).
És per tot això, que actualment aquesta és una tecnologia d'interès per a la industria, doncs ja s'assoleixen les temperatures d'aigua calenta que precisen alguns dels seus processos a un cost assumible.
El Pla de l'Energia i canvi climàtic de Catalunya 2012-2020 contempla un important objectiu d'increment de la valorització energètica de residus, tant d'origen renovable com no renovable, sobretot industrials.
L'increment de la valorització de residus és especialment rellevant en el sector cimenter, en el què es preveu que la utilització de combustibles alternatius respecte el consum total de combustibles emprats en la fabricació de clínquer assoleixi un 30%.
En aquest sentit, cal desenvolupar línies específiques d'actuació, en col·laboració amb l'Agència Catalana de Residus, fonamentades en: